ดีเดย์19พ.ค.นี้ ทำประกันเชื้อเพลิง
ตั้งแต่วันที่ 19 พ.ค. 2558 เป็นต้นไป ผู้ที่ประกอบธุรกิจน้ำมันเชื้อเพลิง ก๊าซปิโตรเลียมเหลว และก๊าซธรรมชาติ ต้องจัดทำประกันภัยเพื่อคุ้มครองบุคคลภายนอก ที่อาจได้รับความเสียหายจากไฟไหม้หรือการระเบิดจากการประกอบกิจการ
9 ก.พ. 2558

ตั้งแต่วันที่ 19 พ.ค. 2558 เป็นต้นไป ผู้ที่ประกอบธุรกิจน้ำมันเชื้อเพลิง ก๊าซปิโตรเลียมเหลว และก๊าซธรรมชาติ ต้องจัดทำประกันภัยเพื่อคุ้มครองบุคคลภายนอก ที่อาจได้รับความเสียหายจากไฟไหม้หรือการระเบิดจากการประกอบกิจการ
เรื่องนี้ ประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) ระบุว่า การบังคับใช้กฎหมายกับกลุ่มธุรกิจดังกล่าวก็เพื่อให้เป็นไปตามประกาศของกระทรวงพลังงาน เรื่อง หลักเกณฑ์และวิธีการในการจัดให้มีการประกันภัยความรับผิดตามกฎหมายแก่ผู้ได้รับความเสียหายจากภัยอันเกิดจากการประกอบกิจการควบคุมประเภทที่ 3 พ.ศ. 2557
ดังนั้น คปภ.จึงขอให้ผู้ประกอบการธุรกิจพลังงานซื้อความคุ้มครองความเสี่ยงภัยตามกฎหมาย และผู้ประกอบการสามารถซื้อประกันเกินกว่าที่กฎหมายกำหนด ซึ่งสามารถเลือกซื้อกรมธรรม์ประกันภัยประเภทอื่นเพื่อคุ้มครองทรัพย์สิน เช่น การประกันอัคคีภัย หรือการประกันความเสี่ยงภัยทรัพย์สินเพิ่มเติมได้ด้วย เพื่อให้มีความคุ้มครองที่ครอบคลุมและสร้างความมั่นใจในการดำเนินธุรกิจยิ่งขึ้น